előzetes időpont-egyeztetés szükséges
Az eljárás rövid ismertetése: Házasságon kívül születendő, vagy már megszületett gyermek családi jogállásának rendezése ügyében készül. Személyesen tett jognyilatkozat, melyről jegyzőkönyv készül. A nem magyar állampolgár által tett jognyilatkozat felvételekor, amennyiben nem beszéli a magyar nyelvet tolmács közreműködésére van szükség.  Amennyiben a gyermek reprodukciós eljárásból származik, apai elismerő nyilatkozat felvételére nincs szükség. 
Az eljárás jogi alapja: 
· A Polgári Törvénykönyvről szóló 2013. évi V. törvény
· Az anyakönyvi eljárásról szóló 2010. évi I. törvény
· Az anyakönyvezési feladatok ellátásának részletes szabályairól szóló 429/2017. (XII. 20.) Korm. rendelet
· A nemzetközi magánjogról szóló 2017. évi XXVIII. törvény
· A magyar állampolgárságról szóló 1993. évi LV. törvény, valamint a magyar állampolgárságról szóló 1993. évi LV. törvény végrehajtásáról szóló 125/1993. (IX. 22.) Korm. rendelet
· A polgárok személyi adatainak és lakcímének nyilvántartásáról szóló 1992. évi LXVI. törvény, valamint a polgárok személyi adatainak és lakcímének nyilvántartásáról szóló 1992. évi LXVI. törvény végrehajtásáról szóló 146/1993. (X. 26.) Korm. rendelet
· Az általános közigazgatási rendtartásról szóló 2016. évi CL. törvény
· 331/2006. (XII. 23.) Korm. rendelet a gyermekvédelmi és gyámügyi feladat- és hatáskörök ellátásáról, valamint a gyámhatóság szervezetéről és illetékességéről
· 149/1997. (IX. 10.) Korm. rendelet a gyámhatóságokról, valamint a gyermekvédelmi és gyámügyi eljárásról
Illetékességi terület: A jognyilatkozat felvehető bármely település Polgármesteri Hivatalának Anyakönyvvezetője előtt vagy az illetékes Bíróság-, Gyámhatóság-, Közjegyző-, illetve konzuli tisztviselő előtt.
Benyújtandó dokumentumok:
· apa, anya érvényes személyi igazolványa és lakcímkártyája
· vélelmezett fogantatási idő és a szülés várható időpontjának szakorvos által kiállított igazolása
· várandósgondozási könyv
· az anya elvált vagy özvegy családi állapotának okirattal történő igazolása (nem magyar állampolgár anya családi állapotáról az igazolást az állampolgársága szerinti hatóság állítja ki)
Eljárási illetékek: Az eljárás illetékmentes.
Eljárás megindítása: személyes megjelenéssel történik
Ügyintézési határidő: 45 nap
I. fokon döntést hozó szerv: Herceghalom Község Anyakönyvvezetője 
II. fokon eljáró hatóság: Az anyakönyvi szerv döntéseivel szemben nincs helye fellebbezésnek, a fél azonban a határozat ellen közigazgatási pert indíthat a határozat közlésétől számított 30 napon belül közigazgatási tevékenységgel okozott jogsérelemre hivatkozással a közigazgatási és munkaügyi bíróságnál.

